Kwittanza 2018: L-Aġenzija Ewropea għall-Kontroll tas-Sajd Kumitat għall-Kontroll tal-Baġit Deċiżjoni tal-Parlament Ewropew tat-13 ta' Mejju 2020 dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2018 (2019/2085(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija Ewropea għall-Kontroll tas-Sajd għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0052/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KE) Nru 768/2005 tas-26 ta' April 2005 li jistabbilixxi Aġenzija Komunitarja għall-Kontroll tas-Sajd u li jemenda r-Regolament (KEE) Nru 2847/93 li jistabbilixxi sistema ta' kontroll li tapplika għall-politika komuni tas-sajd, u b'mod partikolari l-Artikolu 36 tiegħu, – wara li kkunsidra r-Regolament (UE) 2019/473 tal-Parlament Ewropew u tal-Kunsill tad-19 ta' Marzu 2019 dwar l-Aġenzija Ewropea għall-Kontroll tas-Sajd, u b'mod partikolari l-Artikolu 45 tiegħu, – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar ir-Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għas-Sajd, – wara li kkunsidra r-rapport tal-Kumitat għall-Kontroll tal-Baġit (A9-0041/2020), Jagħti l-kwittanza lid-Direttur Eżekuttiv tal-Aġenzija Ewropea għall-Kontroll tas-Sajd għall-implimentazzjoni tal-baġit tal-Aġenzija għas-sena finanzjarja 2018; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija Ewropea għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-13 ta' Mejju 2020 dwar l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2018 (2019/2085(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija Ewropea għall-Kontroll tas-Sajd għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0052/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KE) Nru 768/2005 tas-26 ta' April 2005 li jistabbilixxi Aġenzija Komunitarja għall-Kontroll tas-Sajd u li jemenda r-Regolament (KEE) Nru 2847/93 li jistabbilixxi sistema ta' kontroll li tapplika għall-Politika Komuni tas-Sajd, u b'mod partikolari l-Artikolu 36 tiegħu, – wara li kkunsidra r-Regolament (UE) 2019/473 tal-Parlament Ewropew u tal-Kunsill tad-19 ta' Marzu 2019 dwar l-Aġenzija Ewropea għall-Kontroll tas-Sajd, u b'mod partikolari l-Artikolu 45 tiegħu, – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar ir-regolament finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għas-Sajd, – wara li kkunsidra r-rapport tal-Kumitat għall-Kontroll tal-Baġit (A9-0041/2020), Japprova l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2018; Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tal-14 ta' Mejju 2020 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2018 (2019/2085(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Aġenzija Ewropea għall-Kontroll tas-Sajd għas-sena finanzjarja 2018, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għas-Sajd, – wara li kkunsidra r-rapport tal-Kumitat għall-Kontroll tal-Baġit (A9-0041/2020), A. billi, skont ir-rapport tad-dħul u n-nefqa tagħha, il-baġit finali tal-Aġenzija Ewropea għall-Kontroll tas-Sajd ("l-Aġenzija") għas-sena finanzjarja 2018 kien ta' EUR 17 408 849, li jfisser żieda ta' 1,73 % meta mqabbel mal-2017; billi l-baġit tal-Aġenzija huwa prinċipalment derivat mill-baġit tal-Unjoni; B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali tal-Aġenzija għas-sena finanzjarja 2018 (ir-"rapport tal-Qorti"), stqarret li kienet kisbet aċċertament raġonevoli li l-kontijiet annwali tal-Aġenzija għas-sena finanzjarja 2018 huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ baġitarju matul is-sena finanzjarja 2018 irriżultaw f'rata ta' implimentazzjoni tal-baġit ta' 99,74 %, li meta mqabbla mal-2017 tirrappreżenta żieda żgħira ta' 0,83 %; jinnota b'sodisfazzjon li r-rata ta' eżekuzzjoni tal-approprjazzjonijiet ta' pagament kienet ta' 87,62 %, li tirrappreżenta żieda ta' 13,81 % meta mqabbla mal-2017; Prestazzjoni Jinnota li l-Aġenzija tuża għadd ta' indikaturi ewlenin tal-prestazzjoni biex tappoġġa l-objettivi strateġiċi pluriennali tagħha u biex tivvaluta l-valur miżjud tal-attivitajiet tagħha; Jinnota li l-Aġenzija implimentat 98 % tal-attivitajiet tagħha fil-ħin u implimentat 100 % tal-Pjan Strateġiku Annwali tal-Komunikazzjoni tagħha; Jinnota li l-Aġenzija, flimkien mal-Aġenzija Ewropea għall-Gwardja tal-Fruntiera u tal-Kosta u l-Aġenzija Ewropea għas-Sigurtà Marittima adottaw arranġament ta' ħidma tripartitiku li jiddefinixxi l-kooperazzjoni bejn dawk l-aġenziji u l-kooperazzjoni mal-awtoritajiet nazzjonali li jwettqu funzjonijiet ta' gwardja tal-kosta billi jipprovdu servizzi, informazzjoni, tagħmir u taħriġ, kif ukoll billi jikkoordinaw operazzjonijiet b'diversi għanijiet; Iħeġġeġ lill-Aġenzija ssegwi d-diġitalizzazzjoni tas-servizzi tagħha; Jinnota l-fatt li r-riżultati tat-tieni Evalwazzjoni Esterna Indipendenti ta' Ħames Snin tal-Aġenzija għall-perjodu 2012-2016 ġew ippreżentati fl-2017; jinnota b'sodisfazzjon li, fl-aħħar tal-2018, waħda mir-rakkomandazzjonijiet kienet ingħalqet u f'għaxar rakkomandazzjonijiet oħrajn kien qed isir progress konformi mal-pjan direzzjonali ppreżentat lill-bord amministrattiv; Iqis li r-rwol tal-Aġenzija fil-promozzjoni tal-ħolqien tal-Frontex m'għandux jimmina l-attività ewlenija tal-Aġenzija bħala l-korp tal-Unjoni responsabbli għall-organizzazzjoni ta' koordinazzjoni operattiva tal-attivitajiet ta' kontroll tas-sajd u li jipprovdi assistenza f'dak il-qasam lill-Istati Membri u lill-Kummissjoni, peress li dan jista' jwassal biex tiddgħajjef is-sorveljanza tas-sajd u jiżdied is-sajd illegali, mhux irrappurtat u mhux irregolat (IUU); jisħaq, għaldaqstant, fuq il-ħtieġa li l-Aġenzija tingħata riżorsi finanzjarji u umani adegwati u proporzjonati mal-kompiti tagħha li kulma jmur qegħdin jiżdiedu; Jenfasizza l-fatt li l-Aġenzija adottat, f'Ġunju 2018, deċiżjoni dwar il-pubblikazzjoni ta' informazzjoni dwar laqgħat ma' organizzazzjonijiet jew individwi li jaħdmu għal rashom u li, wara l-ftehim bejn il-Parlament u l-Kummissjoni dwar ir-reġistru ta' trasparenza, l-Aġenzija se tippubblika l-laqgħat rilevanti tad-direttur eżekuttiv u l-persunal mal-lobbyists fuq is-sit elettroniku tal-Aġenzija; Jinnota li, wara ħidma preparatorja fl-2017, fl-2018 l-Aġenzija implimentat sistema ta' ġestjoni tas-sigurtà tal-informazzjoni bbażata fuq l-istandard internazzjonali ISO 27001, bil-għan li tipproteġi l-Aġenzija minn riskji bbażati fuq it-teknoloġija u tippreserva l-kunfidenzjalità, l-integrità u d-disponibbiltà tal-informazzjoni; Jenfasizza r-rwol attiv u l-valur miżjud li tipprovdi l-Aġenzija fil-proġett imtejjeb tal-governanza tas-sajd reġjonali fil-Punent tal-Afrika (PESCAO) biex jiġu żviluppati kapaċitajiet għall-ġlieda kontra l-attivitajiet tas-sajd IUU u tittejjeb il-ġestjoni tar-riżorsi tas-sajd fl-Afrika tal-Punent; jenfasizza t-tliet operazzjonijiet imwettqa fl-2018, li jinvolvu s-Senegal, il-Gambja, il-Guinea-Bissau, il-Guinea-Conakry, is-Sierra Leone, il-Cabo Verde u l-Mauritania; Jisħaq fuq l-importanza tar-rwol tal-Aġenzija fl-implimentazzjoni tal-Politika Komuni tas-Sajd u l-ilħuq tal-objettivi tagħha, b'mod partikolari fir-rigward tal-obbligu ta' ħatt l-art, minħabba li l-Istati Membri qed isibuha diffiċli li jikkonformaw ma' dan l-obbligu; Politika dwar il-persunal Jinnota li fil-31 ta' Diċembru 2018, 98,36 % tat-tabella tal-persunal kienet diġà eżegwita, bil-ħatra ta' 60 Aġent Temporanju mill-61 Aġent Temporanju li kienu awtorizzati skont il-baġit tal-Unjoni (meta mqabbla ma' 61 post tax-xogħol awtorizzati fl-2017); jinnota li, barra minn hekk, fl-2018, l-Aġenzija ħaddmet 11-il aġent kuntrattwali u sitt esperti nazzjonali sekondati; Iħeġġeġ lill-Aġenzija tiżviluppa qafas ta' politika fit-tul dwar ir-riżorsi umani li jindirizza l-bilanċ bejn ix-xogħol u l-ħajja privata tal-persunal tagħha, il-gwida tul il-ħajja u l-iżvilupp tal-karriera, il-bilanċ bejn is-sessi, it-telexogħol, in-nondiskriminazzjoni, il-bilanċ ġeografiku kif ukoll ir-reklutaġġ u l-integrazzjoni ta' persuni b'diżabbiltà; Jinnota bi tħassib in-nuqqas ta' bilanċ bejn is-sessi fuq il-bord amministrattiv (47 raġel u 21 mara); Jenfasizza li l-attività prinċipali ta' akkwist fl-2018 kienet iffukata fuq il-varar ta' żewġ sejħiet miftuħa rispettivament biex jiġu akkwistati servizzi ta' aġenzija tal-ivvjaġġar u servizzi ta' organizzazzjoni ta' avvenimenti għall-Aġenzija u għall-Aġenzija Ewropea għas-Sigurtà u s-Saħħa fuq il-Post tax-Xogħol; Jilqa' b'sodisfazzjon li, b'kunsiderazzjoni tal-objettiv tal-aġenziji tal-Unjoni li jaqsmu l-isforzi tal-akkwist pubbliku, l-Aġenzija varat it-tieni sejħa għall-offerti interistituzzjonali miftuħa tagħha fl-2018 u li żewġ aġenziji oħra ngħaqdu ma' dik il-proċedura ta' akkwist; jistieden lill-Aġenzija tirrapporta lill-awtorità ta' kwittanza dwar l-iżviluppi futuri rigward il-proċeduri ta' akkwist konġunt tagħha; iqis din il-prattika bħala eżempju ta' min wieħed isegwi; iħeġġeġ lill-Aġenzija tesplora aktar il-possibbiltajiet ta' simplifikazzjoni tal-proċeduri ma' istituzzjonijiet oħrajn; Jinnota mir-rapport tal-Qorti li l-Aġenzija ma qabblitx sistematikament il-prezzijiet u ż-żidiet debitati mal-istimi u l-fatturi li nħarġu mill-fornitur lill-kuntrattur qafas għall-akkwist tal-liċenzji tas-software; jinnota, mit-tweġiba tal-Aġenzija, li ma għandha l-ebda possibbiltà li tbiddel il-kundizzjonijiet u d-dispożizzjonijiet tal-kuntratt qafas iffirmat mill-Kummissjoni u li se timplimenta l-kuntratt qafas il-ġdid biex tindirizza l-kwistjonijiet imqajma fir-rigward tal-kuntratt il-qadim; Prevenzjoni u ġestjoni tal-kunflitti ta' interess u t-trasparenza Jirrikonoxxi l-miżuri eżistenti u l-isforzi kontinwi tal-Aġenzija biex tiżgura t-trasparenza, il-prevenzjoni u l-ġestjoni tal-kunflitti ta' interess u l-protezzjoni tal-informaturi; jinnota b'sodisfazzjon li l-esperti li ma jiffirmawx dikjarazzjoni tal-interessi ma jingħatawx permess jaħdmu taħt kuntratt speċifiku u li l-Aġenzija tissorvelja regolarment is-sottomissjoni tad-dikjarazzjonijiet; Jinnota li, fl-2018, is-servizz tal-awditjar intern tal-Kummissjoni ħareġ rapport tal-awditu dwar "L-Ippjanar, l-Ibbaġitjar u l-Monitoraġġ fl-Aġenzija" u li kien hemm qbil dwar pjan ta' azzjoni għal oqsma potenzjali ta' titjib; jistieden lill-Aġenzija tirrapporta lill-awtorità ta' kwittanza dwar il-miżuri meħuda; Kummenti oħra Jinnota li l-Aġenzija nediet proċess sabiex tiġi ċċertifikata fl-Iskema ta' Ġestjoni u Verifika Ambjentali tal-UE u ħadet sensiela ta' miżuri bil-għan li tnaqqas l-impatt globali tagħha fuq l-ambjent; jirrimarka, madankollu, li l-Aġenzija m'għandha l-ebda miżura addizzjonali oħra fis-seħħ biex tnaqqas jew tinnewtralizza l-emissjonijiet tas-CO2; Jistieden lill-Aġenzija tiffoka fuq it-tixrid tar-riżultati tar-riċerka tagħha lill-pubbliku, u tikkomunika mal-pubbliku permezz tal-midja soċjali u mezzi oħra tal-midja; Jirreferi, rigward kummenti oħrajn ta' natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tal-14 ta' Mejju 2020 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2020-0093_MT.docx